Na temelju članka 15. st. 2. Zakona o javnoj nabavi (Narodne novine br. 120/16 i 114/22) i članka 50. Statuta Dječjeg vrtića Ogledalce Ernestinovo, KLASA: 012-03/22-01/1, KLASA: 2158-109-02-22-1, od 19. srpnja 2022. g. , Upravno vijeće na svojoj 12. sjednici dana 4. travnja 2025. g., donosi sljedeći

**PRAVILNIK**

 **o jednostavnoj nabavi**

**I. OPĆE ODREDBE**

**Članak 1.**

Ovim se pravilnikom uređuju pravila, uvjeti i postupci jednostavne nabave robe i usluga te provedbu projektnih natječaja procijenjene vrijednosti manje od 26.540,00 eura, odnosno za nabavu radova procijenjene vrijednosti manje od 66.360,00 eura.

Pri provedbi jednostavne nabave primjenjuju se načela javne nabave te mogućnost primjene elektroničkih sredstava komunikacije, vodeći pri tome računa o ravnoteži između učinkovitosti javne nabave te ekonomičnog i svrhovitog trošenja proračunskih sredstava.

Procijenjena vrijednost nabave u smislu stavka 1. ovog članka je vrijednost nabave bez poreza na dodanu vrijednost.

**Članak 2.**

Na sukob interesa u postupku jednostavne nabave na odgovarajući način primjenjuju se odredbe Zakona o javnoj nabavi.

**II.** **PRAVILA**

**Članak 3.**

Postupak jednostavne nabave pokreće se pod uvjetom da su u proračunu naručitelja osigurana financijska sredstva za predmet nabave, u skladu sa planom nabave naručitelja.

 **Članak 4.**

Postupci jednostavne nabave iz članka 1. ovog Pravilnika dijele se s obzirom na procijenjenu vrijednost nabave na:

1. Nabavu procijenjene vrijednosti do 2.650,00 eura,
2. Nabavu procijenjene vrijednosti od 2.650,00 eura do 9.290,00 eura i
3. Nabavu roba i usluga procijenjene vrijednosti od 9.290,00 eura do 26.540,00 eura i radova procijenjene vrijednosti od 9.290,00 eura do 66.360,00 eura.

**Članak 5.**

Plan nabave donosi se za proračunsku godinu te se ažurira prema potrebi tijekom proračunske godine.

Vodi se registar ugovora o javnoj nabavi i okvirnih sporazuma koji se objavljuje na mrežnoj stranici Dječjeg vrtića Ogledalce Ernestinovo.

Plan nabave i sve njegove kasnije promjene obvezno se objavljuju na mrežnim stranicama Dječjeg vrtića Ogledalce Ernestinovo.

Registar ugovora i sve njegove kasnije promjene obvezno se objavljuju na mrežnim stranicama Dječjeg vrtića Ogledalce Ernestinovo.

U planu nabave i registru ugovora navode se svi predmeti nabave čija je vrijednost jednaka ili veća od 2.650,00 eura.

 **III. ODGOVORNOSTI**

**Članak 6.**

Ravnatelj je odgovorna osoba naručitelja Dječjeg vrtića Ogledalce Ernestinovo i mora između ostalog izvršavati:

* provođenje unutarnjeg ustroja i kvalitetno upravljanje u skladu sa Statutom Dječjeg vrtića Ogledalce Ernestinovo, općim aktima i drugim aktima kojima se uređuje ustrojstvo Dječjeg vrtića Ogledalce Ernestinovo
* rukovođenje javnom nabavom sukladno Zakonu o javnoj nabavi
* donošenje i ažuriranje plana nabave
* zaključivanje ugovora o javnoj nabavi za nabavu u iznosu većem od 9.290,60 eura a manjem od 26.540, 00 eura za robu i usluge, odnosno manjem od 66.360,00 eura za radove

**IV. POSTUPCI JEDNOSTAVNE NABAVE**

**a) za iznos procijenjene vrijednosti do 2.650,00** **eura za sve predmete nabave**

**Članak 7.**

Nabavu radova, roba i usluga procijenjene vrijednosti do 2.650,00 eura, naručitelj provodi izdavanjem narudžbenice jednom gospodarskom subjektu, ili ovisno o predmetu nabave sklapanjem ugovora sa jednim gospodarskim subjektom.

Narudžbenica sadrži najmanje predmet nabave, količine odnosno jedinicu mjere, jedinične cijene te ukupnu cijenu. Narudžbenica može sadržavati i rok isporuke, rok plaćanja i druge bitne elemente za izvršenje ugovornog odnosa.

Narudžbenicu potpisuje ravnatelj.

Evidenciju o izdanim narudžbenicama vodi računovodstvo.

1. **za iznos procijenjene vrijednosti od 2.650,00** **eura do 9.290, 60 eura za sve predmete nabave**

**Članak 8.**

Nabavu radova, roba i usluga procijenjene vrijednosti od 2.650,00 eura do 9.290, 60 eura odobrava i provodi ravnatelj samostalno.

U postupku jednostavne nabave iz stavka 1. ovog članka dovoljno je prikupiti jednu valjanu ponudu.

Ponuda se pribavlja pozivom gospodarskom subjektu prema vlastitom odabiru iz vlastite baze podataka koji su do sada uredno izvršavali svoje obveze u odnosu na naručitelja Dječji vrtić Ogledalce Ernestinovo ili bilo kojem drugom gospodarskom subjektu koji je registriran za izvršenje predmeta nabave.

Komunikacija s gospodarskim subjektima odvija se elektroničkom poštom (e-mailom).

Ugovor o jednostavnoj nabavi ne mora se zaključiti u pisanom obliku, nego ponuda i prihvat ponude predstavljaju ugovor o javnoj nabavi. Ravnatelj kao odgovorna osoba naručitelja svojim potpisom na ponudi odobrava da se može provesti nabava ili se izdaje narudžbenica.

**c) za iznos procijenjene vrijednosti veće od 9.290,60 eura a manje od 26.540,00 eura za robu i usluge te provedbu projektnih natječaja**

**Članak 9.**

Postupke jednostavne nabave procijenjene vrijednosti veće od 9.290,60 eura, a manje od 26.540,00 eura za robu i usluge te provedbu projektnih natječaja odobrava i provodi ravnatelj.

U postupku jednostavne nabave iz stavka 1. ovog članka dovoljno je prikupiti jednu valjanu ponudu. Ponuda se pribavlja pozivom gospodarskom subjektu prema vlastitom odabiru iz vlastite baze podataka koji su do sada uredno izvršavali svoje obveze u odnosu na naručitelja Dječji vrtić Ogledalce Ernestinovo ili bilo kojem drugom gospodarskom subjektu koji je registriran za izvršenje predmeta nabave.

Komunikacija s gospodarskim subjektima odvija se elektroničkom poštom (e-mailom).

Ugovor o jednostavnoj nabavi s pobližim uređenjem prava i obveza ugovornih strana obavezno se zaključuje u pisanom obliku.

**d) za iznos procijenjene vrijednosti veće od 9.290,60 eura, a manje od 66.360,00 eura za radove**

**Članak 10.**

Postupke jednostavne nabave procijenjene vrijednosti veće od 9.290,60 eura , a manje od 66.360, 00 eura za radove odobrava i provodi ravnatelj samostalno.

U postupku jednostavne nabave iz stavka 1. ovog članka potrebno je zatražiti najmanje tri ponude, a nabava se može izvršiti i ako je pristigla samo jedna valjana ponuda.

Ponuda se pribavlja pozivom gospodarskom subjektu prema vlastitom odabiru iz vlastite baze podataka koji su do sada uredno izvršavali svoje obveze u odnosu na naručitelja Dječji vrtić Ogledalce Ernestinovo ili bilo kojem drugom gospodarskom subjektu koji je registriran za izvršenje predmeta nabave.

Ponuda se pribavlja pozivom gospodarskom subjektu prema vlastitom odabiru iz vlastite baze podataka koji su do sada uredno izvršavali svoje obveze u odnosu na naručitelja Dječji vrtić Ogledalce Ernestinovo ili bilo kojem drugom gospodarskom subjektu koji je registriran za izvršenje predmeta nabave.

Komunikacija s gospodarskim subjektima odvija se elektroničkom poštom (e-mailom).

Ugovor o jednostavnoj nabavi s pobližim uređenjem prava i obveza ugovornih strana obavezno se zaključuje u pisanom obliku.

**V. ZAVRŠNE ODREDBE**

**Članak 11.**

Ovaj Pravilnik stupa na snagu osmi dan od dana objave na oglasnoj ploči Dječjeg vrtića Ogledalce Ernestinovo i mrežnim stranicama vrtića.

Stupanjem na snagu ovog Pravilnika prestaje važiti Pravilnik o jednostavnoj nabavi KLASA: 003-05/23-01/2, URBROJ: 2158-109-02-23-1 od 8. svibnja 2023. g.

 PREDSJEDNIK

 UPRAVNOG VIJEĆA

Damir Matković, mag. iur., v.r.

KLASA: 406-02/25-01/1

URBROJ: 2158-109-02-25-1

Ernestinovo, 4. travnja 2025. g.